Държавен вестник, бр. 101, 2000 г., стр. 1

Вторник, 12 декември 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК101
БРОЙ
НАРОДНО СЪБРАНИЕ
УКАЗ № 438
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
фуражите, приет от ХХХVIII Народно събра-
ние на 29 ноември 2000 г.
Издаден в София на 6 декември 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за изменение и допълнение на Закона за фу-
ражите (ДВ, бр. 82 от 1999 г.)
§ 1. В чл. 6 се правят следните изменения:
1. В ал. 1 думите “към Министерството на
земеделието, горите и аграрната реформа” се
заменят с “в Националната служба по зърното”.
2. Алинеи 2 и 3 се отменят.
§ 2. В чл. 11 ал. 3 се изменя така:
“(3) Условията и редът за обращение на фу-
ражните суровини и за търговия с комбинирани
фуражи, както и добавките във фуражите, макси-
мално допустимите нива на нежеланите вещест-
ва и продукти във фуражите, фуражите със специ-
ално предназначение и методите за анализ при
контрола на фуражите се определят с наредби на
министъра на земеделието и горите.”
§ 3. В § 1 от допълнителната разпоредба се
създават т. 8 и 9:
“8. “Обращение на фуражните суровини” е
опаковането, означаването и предлагането на
пазара на фуражни суровини, тяхната продаж-
ба, превоз и съхранение.
9. “Фуражи със специално предназначение”
са диетични фуражи за задоволяване на специ-
фични хранителни потребности на домашни
животни, при които има опасност да се нару-
шат или са нарушени, временно или трайно,
процесите на храносмилане, усвояване или об-
мяна на веществата.”
Заключителни разпоредби
§ 4. Навсякъде в закона думите “Министер-
ството на земеделието, горите и аграрната ре-
форма” и “министъра/ът на земеделието, гори-
те и аграрната реформа” се заменят съответно
с “Министерството на земеделието и горите” и
“министъра/ът на земеделието и горите”.
§ 5. В Закона за съхранение и търговия със
зърно (ДВ, бр. 93 от 1998 г.) се правят следните
изменения и допълнения:
1. В чл. 4:
а) в ал. 2 след думите “върху качеството на
зърното” се добавя “и зърнените продукти”;
б) създава се нова ал. 3:
“(3) Националната служба по зърното осъ-
ществява и други функции, възложени є със
закон.”;
в) досегашните ал. 3 и 4 стават съответно
ал. 4 и 5.
2. В § 1 от допълнителната разпоредба се
създава т. 7:
“7. “Зърнени продукти” са продуктите от
преработката на зърно, която води до наруша-
ване на физическата му цялост.”
3. Навсякъде в закона думите “Министерст-
вото на земеделието, горите и аграрната рефор-
ма” и “министъра/ът на земеделието, горите и
аграрната реформа” се заменят съответно с
“Министерството на земеделието и горите” и
“министъра/ът на земеделието и горите”.
Законът е приет от ХХХVIII Народно съб-
рание на 29 ноември 2000 г. и е подпечатан с
официалния печат на Народното събрание.
Председател на Народното събрание:
Йордан Соколов
70519
УКАЗ № 439
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на гаранционни спора-
зумения по заеми, отпуснати на “АЕЦ Козло-
дуй”—ЕАД, за финансиране на Програмата за
модернизация на 5-и и 6-и блок на “АЕЦ Козло-
дуй”—ЕАД, приет от ХХХVIII Народно съб-
рание на 29 ноември 2000 г.
Издаден в София на 6 декември 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов